मुख्यमंत्री ने कहा कि आजादी के बाद देश केइतिहास में पहली बार प्रधानमंत्री श्री नरेंद्र मोदी ने किसानों की खुशहाली के लिए फसलों के दाम लागत जमा 50 प्रतिशत लाभ के साथ घोषित किये हैं। यहां तक कि बाजरे जैसी फसलों के मूल्यों में 96 प्रतिशत तक की बढोतरी हुई है। उन्होंने कहा कि किसान खुशहाल तो देश खुशहाल और देश खुशहल तो समाज का हर वर्ग खुशहाल और इसी को बिना भेदभाव के आगे बढ़ाना चाहिए जो प्रधानमंत्री श्री नरेंद्र मोदी का सबका साथ-सबका विकास का नारा है। इस अवसर पर 4 स्टार प्राप्त करने वाली सभी 9 पंचायतों के विकास की गाथा का वृतचित्र भी दिखाया गया जिसकी मुख्यमंत्री ने भूरि-भूरि प्रशंसा की।